Hvis nogen skulle være i tvivl, så er sommeren slut. I dag. For i aften kommer der regn. Masser af regn. DMI har netop udsendt varsel for kraftig regn gældende for Midt- og Vestjylland, Nordjylland, Sydvestjylland, Billund, Djursland, Odder, Århus NV (Kronjylland), Sydøstjylland, Silkeborg, Aarhus, Tønder og Vejle. DMI forventer mellem 25 og 35 mm regn på 6 timer. DMI varsler, at den kraftige regn medfører fare for oversvømmelse af lavtliggende områder, oversvømmelse af kældre, vand på kørebaner og i viadukter (akvaplaning) og nedsat sigtbarhed. Resten af ugen bliver en blød mellemlanding til det kommende efterår med regn alle dage resten af ugen og godt med blæst.

Referat:
Find paraplyerne frem. Meteorologerne varsler masser af regn i Nordjylland i aften.